15/10/2020 | Administración LocalProvincial
Deputación Provincial da Coruña
Servizo de Desenvolvemento Territorial e Medio Ambiente. Sección Desenv. Territ., Coop. e Medio Ambiente
Modificación da resolución pola que se aproba a concesión definitiva de subvencións correspondentes ao programa DP0025/2020

Don VALENTÍN GONZÁLEZ FORMOSO, Presidente da Deputación Provincial da Coruña, Vista a solicitude presentada pola asociación SOLIDARIEDADE GALEGA CO POBO SAHARAUI (G15924558), na que, por imposibilidade de levar a cabo o proxecto “Vacacións en Paz 2020” inicialmente subvencionado, debido á incidencia do COVID-19, interesa a súa substitución por outro denominado “Emerxencia alimentaria nos Campamentos de Refuxiados Saharauis”. Visto que a citada solicitude se axusta ao previsto no art.15.2 da Ordenanza xeral de subvencións e transferencias da Deputación da Coruña, e Vistos os informes do Servizo de Desenvolvemento Territorial e Medio Ambiente e do Servizo de Fiscalización e Control Financeiro, Modificar a Resolución da Presidencia 16945/2020, do 28 de maio, pola que se aproba a concesión definitiva de subvencións correspondentes ao Programa DP0025, de axudas a entidades sen fins de lucro, para o cofinanciamento de proxectos de actividades no ámbito da axuda ao desenvolvemento durante o 2020, no sentido de aprobar a solicitude de cambio de obxecto presentada pola entidade SOLIDARIEDADE GALEGA CO POBO SAHARAUI, substituíndo o proxecto inicial “Vacacións en paz 2020” polo seguinte: A Resolución da Presidencia 16945, de 28 de maio de 2020, quedaría redactada do seguinte xeito: “Mediante resolución da Presidencia 14469, do 29 de abril de 2020, publicada no BOP do 5 de maio de 2020, concedéronse de forma provisional, as subvencións da convocatoria do Programa DP0025, de axudas a entidades sen fins de lucro para o cofinanciamento de proxectos de actividades no ámbito da axuda ao desenvolvemento durante o 2020, abrindo un prazo de 10 días hábiles, contados a partir do día seguinte ao da publicación da resolución provisional no Boletín Oficial da Provincia, para que os solicitantes puidesen comunicar, se fora o caso, a desistencia da solicitude, presentar solicitude de reformulación ou de cambio de obxecto da subvención, presentar alegacións ou emenda de erros. Transcorrido o devandito prazo de 10 días sen que por parte dos solicitantes se formulase desistencia expresa, a subvención considerarase aceptada tacitamente. Visto que finalizou o prazo concedido aos interesados pola resolución devandita e vistas as solicitudes de reformulación ou de cambio de obxecto, alegacións, emendas e desistencias que os interesados presentaron. Vistos o informe do Servizo Servizo de Desenvolvemento Territorial e Medio Ambiente e o informe do Servizo de Fiscalización.1º.- Aprobar a concesión das subvencións, incluídas as reformulacións e cambios de obxecto, correspondentes ao Programa DP0025, de axudas a entidades sen fins de lucro para o cofinanciamento de proxectos de actividades no ámbito da axuda ao desenvolvemento durante o 2020, aos entidades sen animo de lucro seguintes: 2º Considerar como definitivos os orzamentos modificados de oficio naqueles casos que incluían gastos non subvencionables segundo a convocatoria. Os solicitantes poden consultar os orzamentos definitivos accedendo ao expediente telemático.3º.- Autorizar a todas as entidades que o solicitaron para que poidan contratar máis do 50% da actividade subvencionada e/ou concertar a execución total ou parcial do obxecto da subvención con persoas vinculadas á entidade, cumprindo os requisitos establecidos no artigo 29.7. d da Lei 38/2003, do 17 de novembro, xeral de subvencións (o importe subvencionable non pode exceder do custo incorrido pola entidade vinculada. A acreditación do custo realizarase na xustificación nos mesmos términos establecidos para a acreditación dos gastos do beneficiario). 4º.- Dispor o gasto das subvencións concedidas con cargo á seguinte aplicación orzamentaria: 0520/23131/481, fase A, referencia nº 22020000894, operación nº 220200014286, importe: 107.556,31€. 5º.- Denegar a concesión das subvencións correspondentes ao Programa DP0025, de axudas a entidades sen fins de lucro para o cofinanciamento de proxectos de actividades no ámbito da cooperación ao desenvolvemento durante o 2020, ás entidades sen animo de lucro seguintes polos motivos que se indican: 6º.- Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no artigo 45.1. b. da Lei 39/2015, de 1 de outubro, do Procedemento Administrativo Común das Administracións Públicas.” Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 13 de outubro de 2020 O PRESIDENTE, SECRETARIO XERAL, D. Valentín González Formoso D. José Luis Almau Supervía